अमिताभ की पोती को रेखा ने लगाया गले, शाहरुख और ऐश्वर्या के साथ गीगी हदीद ने शेयर की फोटो
Nita Mukesh Ambani Cultural Center - Follow NMACC Ambani cultural event Special Moments On Dainik Bhaskar. नीता मुकेश अंबानी कल्चरल सेंटर इवेंट खत्म हो चुका है। रविवार 2 अप्रैल को इवेंट का तीसरा और आखिरी दिन था। इस बीच सोशल मीडिया पर इवेंट के अलग-अलग दिनों की तस्वीरें और वीडियोज सामने आ रहे हैं,
नीता मुकेश अंबानी कल्चरल सेंटर इवेंट खत्म हो चुका है। रविवार 2 अप्रैल को इवेंट का तीसरा और आखिरी दिन था। इस बीच सोशल मीडिया पर इवेंट के अलग-अलग दिनों की तस्वीरें और वीडियोज सामने आ रहे हैं, जिन्होंने लोगों का ध्यान अपनी तरफ खींचा है। चाहे वो हॉलीवुड एक्टर टॉम हॉलैंड के साथ शाहरुख और सलमान की फोटो रही हो या फिर आराध्या बच्चन और रेखा की तस्वीरें।
इवेंट के दौरान ऐसी कई इनसाइड मोमेंट्स सामने आए हैं, जिन पर रिएक्ट करने से यूजर्स खुद को रोक नहीं सके। आइए नजर डालते हैं NMACC इवेंट की खास फोटोज पर-
स्पाइडरमैन एक्टर्स के साथ दिखे शाहरुख और सलमान 
सोशल मीडिया पर एक फोटो काफी चर्चा में है, जिसमें शाहरुख और सलमान इवेंट के दौरान टॉम हॉलैंड, जैंड्या और नीता अंबानी के साथ पोज देते नजर आ रहे हैं। इसके बावजूद फैंस इस फोटो पर खूब रिएक्ट कर रहे हैं।
अमिताभ की पोती को रेखा ने लगाया गले 
फैशन डिजाइनर मनीष मल्होत्रा ने सोशल मीडिया पर इवेंट की फोटोज शेयर की। इन फोटोज में अमिताभ बच्चन की बहू ऐश्वर्या और पोती आराध्या दिग्गज एक्ट्रेस रेखा के साथ नजर आए। फोटोज में रेखा ने आराध्या को गले लगाया है। यूजर्स इस पोस्ट पर भी खूब कमेंट कर रहे हैं। यहां तक कि लोग कह रहे हैं कि अगर अमिताभ और रेखा साथ होते, तो वो आराध्या की दादी होतीं।
टॉम हॉलैंड ने किया था अंबानी फैमिली का शुक्रिया
स्पाइडर मैन एक्टर टॉम की फोटो बेहद सुर्खियों में है, जिसमें टॉम मुकेश अंबानी से हाथ मिला रहे हैं, ये फोटो टॉम ने खुद अपने इंस्टाग्राम हैंडल पर शेयर की थी। इस पोस्ट के सामने आने के बाद, लोगों ने इस पर खूब मीम्स बनाए।
गीगी ने शाहरुख और ऐश्वर्या के साथ शेयर की फोटो 
सुपर मॉडल गीगी हदीद ने अपने सोशल मीडिया हैंडल पर इवेंट की कई फोटोज शेयर करते हुए अंबानी फैमिली को शुक्रिया कहा है। इनमें से कुछ फोटोज ऐसी हैं, जिनमें वो ऐश्वर्या, आराध्या बच्चन और शाहरुख के साथ नजर आ रहीं हैं। इसके अलावा गीगी ने एक ब्लैक एंड व्हाइट फोटो शेयर की है, जिसमें वो जैंड्या, टॉम हॉलैंड, लॉ रोच और पेनेलोपे क्रूज के साथ नजर आ रही हैं।
फैमिली के साथ शाहरुख खान 
इवेंट के दौरान शाहरुख मीडिया के सामने भले ही फैमिली के साथ नजर न आए हों, लेकिन उनकी एक इनसाइड तस्वीर सामने आई हैं, जिसमें वो सुहाना, आर्यन और गौरी के साथ नजर आ रहे हैं।
स्पाइडरमैन एक्टर्स के साथ करिश्मा कपूर 
करिश्मा कपूर ने अपने इंस्टाग्राम हैंडल पर इवेंट की फोटोज शेयर की हैं, जिनमें वो टॉम हॉलैंड और जैंड्या के साथ पोज देती नजर आ रही हैं। सोशल मीडिया पर करिश्मा की ये बेहद पसंद की जा रही हैं।
पार्टी की अन्य खास फोटोज 
